NaiveNeuron/SloPal huggingface dataset:
Laššáková, Jana, podpredsedníčka NR SR (2015-11-12):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Konštatujem, že som do rozpravy nedostala žiadnu písomnú prihlášku. Pýtam sa, kto sa hlási do rozpravy ústne. Nie je záujem vystúpiť v rozprave ústne. Vyhlasujem teda rozpravu za skončenú a prerušujem rokovanie o tomto bode programu. Podľa schváleného programu nasleduje druhé čítanie o vládnom návrhu zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov. Vládny návrh zákona má tlač 1727. Spoločná správa výborov má tlač 1727a. Poprosím vás, pán minister, aby ste vládny návrh zákona odôvodnili. Nech sa páči, máte slovo. [Rokovanie o vládnom návrhu zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov , tlač 1727.]
Galko, Ľubomír, poslanec NR SR (2013-12-05):
Ďakujem pekne. Veľmi krátko. No, pán kolega Záhumenský, môžeme sa kedykoľvek porozprávať o tom, kto koľko pôsobil v sektore s potravinami. Ja som tam pôsobil viac ako 15 rokov, ale nie to je dôležité. Ja som v tom mojom vystúpení sa snažil naozaj veľmi korektne poukázať na to, že toto, čo sa tu deje, tak to je stav trvalý a trvá to už pomerne dlhé obdobie. Ja si myslím, že tie veci, ktoré som tam povedal a ktoré sa týkali priamo pôsobenia tejto smeráckej vlády, sú jednoducho doložiteľné. Mám na mysli teraz to zhoršovanie podnikateľského prostredia, doslova prenasledovanie podnikateľov v poľnohospodárstve, prenasledovanie malých slovenských obchodníkov. Ten prechod tých pracovníkov do toho, do tej šedej alebo čiernej, alebo neviem akej ekonomiky, veď o tom musíte vedieť aj vy, že teraz robí obrovské množstvo ľudí, robia proste načierno v tom poľnohospodárstve. A nebolo to, nebolo to predtým určite v takom veľkom rozsahu a toto, konkrétne toto je výsledok vašej práce. Je to výsledok pôsobenia vašej smeráckej vlády a tú kritiku musíte strpieť, pretože ja som presvedčený, že, že toto bude pokračovať a že budete musieť niečo s tým urobiť. Takže opakujem ešte jedenkrát, niekoľkokrát som tam zdôraznil, že toto je stav vleklý a dlhotrvajúci, ale tie konkrétne kroky, ktoré poškodili slovenským poľnohospodárom za posledný rok alebo posledný rok a pol, idú jednoznačne na vrub vašej vlády a idú na vrub pána ministra, ktorý momentálne na tej pozícii je a ktorý tú pozíciu zastáva. Ďakujem pekne.
Grendel, Gábor, podpredseda NR SR (2021-09-29):
Pán poslanec Borguľa.
Bugár, Béla, podpredseda NR SR (2017-06-14):
Nech sa páči, prezentujme sa a hlasujme o skrátení lehoty na hlasovanie. (Hlasovanie.) Prítomných 134 poslancov, za 103, proti 9, 22 poslancov sa zdržalo hlasovania. Konštatujem, že môžme pristúpiť k jednotlivým hlasovaniam. Nech sa páči, pán spravodajca.
Blahová, Natália, poslankyňa NR SR (2017-02-09):
Ďakujem pekne. Ja by som možno sa chytila tej časti prejavu pani kolegyne Jurinovej, kde apelovala na ministra, aby sa k tomu vyjadril, aby tu bol, aby niečo urobil. No ja si myslím, a nie, ja som presvedčená, že minister Richter nepovie nič. Minister Richter neurobí nič. Práve preto, že jeho ministerstvo, jeho ústredie a jeho stranícki kolegovia majú z tejto celej situácie a neprehľadnosti jeden nechutný džob. Majú z takýchto zariadení práčku štátnych peňazí. To je nechutné, pretože takýmto konaním a nekonaním prichádza k závažnému porušovaniu práv detí. Ja už neviem, čo nechutnejšie sa musí stať v tejto krajine, aby postavilo ľudí na nohy. Čo?! Keď je zneužívanie, znásilnenie, týranie a bitie detí prechádzané. Ja už neviem, prečo by sa ľudia mali postaviť na ochranu svojich vlastných detí, keď nie pre takéto prípady. Očakávam, že sa niečo udeje. Ale neočakávam to ani od ministra, ani od vlády, ani od tejto vládnej koalície, pretože si z týchto vecí posielajú malú domov.
Paška, Pavol, predseda NR SR (2013-06-25):
Dámy a páni, pekný podvečer. Poprosím, aby ste zaujali svoje miesta, budeme hlasovať o prerokovaných bodoch programu. Poprosím pána poslanca Kolesíka, aby v druhom čítaní uviedol hlasovanie o vládnom návrhu zákona o núdzových zásobách ropy a ropných výrobkov a o riešení stavu ropnej núdze a o zmene a doplnení niektorých zákonov . Je to tlač 483.
P. Paška, poslanec: (2006-02-07):
Ten spletenec neoliberálnych a konzervatívnych a centristických postojov nebudem ani analyzovať, pretože chcem hlavne povedať, keďže sme sa ocitli ako politická strana, ktorá údajne niečo sľubuje, ako terč jeho preslovu, chcem všetkým, ktorí dnes počúvajú, a aj občanom tohto štátu povedať, že sa nebojím sľúbiť to, čo hovoríme, lebo všetko bolo založené na naozaj reálnej číselnej a ekonomickej analýze. Ale nedá mi nereagovať napríklad na exekúcie. Pán minister, samozrejme, nespustila sa vlna exekúcií, pretože ak dnes miera zadlženia je 3 – 5 mld. korún, netuším, pretože ucelené informácie nie sú, pri objeme zdrojov, ktoré sú rozpočtom definované niekde vo výške 76 – 77 mld. verejných zdrojov a zhruba 20 mld. zdrojov od občanov, sa bavíme o 14-dňovej likvidite. Nechcem, samozrejme, pri uplatňovaní základných účtovných parametrov prvý dnu – prvý von a neporušovaní zákona v podobe uprednostňovania veriteľov hovoriť o tom, že žiadny z dodávateľov, a zdravotníctvo je relatívne z tohto pohľadu uzatvorený systém, kde objem záväzkovo dodávateľských vzťahov beží v nejakých dlhodobých štandardoch, nikto nepôjde do žiadnych exekúcií, ale to neznamená, že systém neprodukuje dlhy. Ale čo som chcel ako veľmi dôležité povedať, je váš obrátený princíp solidarity. A vy ste to vystihli, keď ste prišli s návrhom paragrafového znenia v zákone o zdravotnej starostlivosti, keď ste povedali, že na zdravotnú starostlivosť sa bude vynakladať len taký objem zdrojov, ktorý je k dispozícii. No toto si nedovolí žiadny štát v Európe! Jednoducho solidarita je pre nás to, čo je potreba občana a tá je vyjadrená nejakou úrovňou cien a nákladov v zdravotníctve a z toho vychádza pomer medzi úhradami ekonomicky aktívnych a medzi tými, za ktorých garantuje štát. Toto je zásadný rozdiel medzi sociálnou demokraciou a medzi vaším neoliberálnym prístupom, ktorý jednoducho robí z ľudí indivíduá, ktorým chcete hodiť na plecia o chvíľu starostlivosť o všetko. Nebudem spomínať tie nešťastné príklady jednotného odvodu, jednotnej dane. Jednoducho neberiete ohľad na sociálnu schopnosť každého jedinca tohto štátu. Toto je ten zásadný rozdiel a toto treba povedať občanom, že ak dostaneme ten mandát, toto splníme. Pre nás solidarita znamená objem potrieb občana vyjadrených nákladmi na zdravotníctvo a sociálne potreby. Ďakujem pekne. (Potlesk.)
J. Vaľová, poslankyňa: (2008-09-11):
Druhú vec, ktorú by som chcela povedať, zase, ktorú sme preberali na výbore, bolo, že výber poistného maximálne stúpa za tejto vlády od roku 2006, pretože vy ste nám ho zanechali 94,25 % a v dnešnom období táto vláda má výber 97,13. Je to viac ako 8,5 miliardy a za tento polrok je to viac ako 4,8 miliardy. Čiže zase, ako hovorím, buď sa nepočujeme alebo sa nerozumieme, alebo sa nechceme rozumieť. A takisto by som poznamenala na margo toho, že pani poslankyňa Radičová mala ten skvostný nápad, aby sme valorizovali dôchodky. No, my sme ich už avizovali ešte koncom decembra, začiatkom januára a práve bol prítomný, aj dohodou s pánom prezidentom Gašparovičom sa dôchodky budú valorizovať. Takže, opäť sa vykopávajú otvorené dvere a opäť sa rozpráva o nápadoch, ktoré vlastne už boli spracované na to, aby boli realizované. Takže ja asi toľko. Ďakujem veľmi pekne.
Blanár, Juraj, podpredseda NR SR (2022-12-05):
Nech sa páči, pani poslankyňa Zemanová.
Bugár, Béla, podpredseda NR SR (2017-05-18):
Ďalšiu otázku, štvrtú, položila pani poslankyňa Zimenová: „Jana z Piešťan sa pýta: "Pán minister, považujete opatrovanie osoby..." (Reakcia z pléna.) Prosím? Prepáčte, ja čítam, čo tu je napísané. Takže "považujete opatrovanie osoby ZŤP pre národné hospodárstvo výhodnejšie ako využitie pobytovej sociálnej služby? Ak áno, plánujete dorovnať opatrovateľský príspevok minimálne do výšky minimálnej mzdy a zrušenie posudzovania príjmu všetkých osôb žijúcich v ťažkých zdravotných podmienkach s osobou v spoločnej domácnosti?"“ Nech sa páči.
M. Číž, podpredseda NR SR: (2008-02-15):
(Hlasovanie.) Prítomných 129 poslancov, za 7, proti 3, zdržalo sa 118, nehlasoval 1. Konštatujem že tento návrh zo spoločnej správy sme neschválili.
Brocka, Július, poslanec NR SR (2014-11-08):
Bez akéhokoľvek hnevu, vážení kolegovia, k tomu, čo ste hovorili, pán Lipšic, chýbalo už len jedno, chýbala výzva na predsedu parlamentu, takáto výzva: Pán Paška, odstúpte! Ja si myslím, že vy musíte, pán Paška, odstúpiť, lebo inak zničíte Robertovi Ficovi stranu SMER, skôr či neskôr. A záver: podnikajte si, koľko chcete, aj v zdravotníctve, ale nemáte morálne právo byť zároveň v politike z elementárnej úcty k 17. novembru.
Zmajkovičová, Renáta, podpredsedníčka NR SR (2013-02-05):
Ďakujem, pán minister. Prosím spravodajcu z výboru pre pôdohospodárstvo a životné prostredie poslanca Tibora Lebockého, aby informoval Národnú radu o výsledku prerokovania správy vo výbore. Nech sa páči, pán poslanec.
Majorová Garstková, Jana, poslankyňa NR SR (2023-06-22):
Ďakujem pekne za slovo. Snažíme sa urobiť čo najviac pre zdravotníctvo, pre pacientov, pre všetkých, ktorí potrebujú zdravotnú starostlivosť, a zrazu tu máme takýto návrh zákona, ktorý je už v druhom čítaní, a to z dielne SaS. Bola som veľmi nemilo prekvapená, že poslanci tento návrh podporili v prvom čítaní. Pani Cigániková intenzívne pracuje na tom, aby súkromné poisťovne vyplácali zisk z verejného zdravotníctva, z verejného zdravotného poistenia. Dokonca to funguje tak, že napriek tomu, že súkromné zdravotné poisťovne spravujú verejné zdroje, neobstarávajú ani svoje tovary a služby. A pani Cigániková sa tu tvári, že jej ide o skvalitnenie starostlivosti. Ako, pani Cigániková? Veď vy navyšujete zisky poisťovniam. Tie peniaze sa budú strácať v systéme a ide o milióny eur. Pre mňa je prioritou, aby bolo čo najviac financií nasmerovaných na liečbu pacientov k poskytovateľom zdravotnej starostlivosti alebo na úhradu liekov. Kolegyne, kolegovia, pevne verím, že chceme mať, že všetci chceme, aby sme mali lepšie a kvalitnejšie zdravotníctvo. Teda aspoň to každý tak tvrdí, alebo sa tak len poniektorí tvárime? Tvárite? Tak potom sa pýtam tých, ktorí chcú za to hlasovať, prečo chcete, aby bol zrušený limit nákladov na zdravotnú starostlivosť. Ako chcete dosiahnuť lepšie zdravotníctvo tým, že im zvýšite možný zisk pre súkromné poisťovne? Môžeme docieliť, aby išli milióny eur do našich nemocníc a pre našich pacientov, ale niektorí idete hlasovať za toto, aby išli peniaze finančným skupinám. Ďakujem, ale toto nie.
Hort, Milan, podpredseda NR SR (2011-10-19):
Pani Ľubica Rošková bude reagovať na faktické poznámky. Nech sa páči. (Ruch v sále.) Poprosím všetkých poslancov, ktorí sú v rokovacej sále, aby diskusné kluby presunuli mimo rokovacej sály. Nech sa páči.
Gál, Gábor, poslanec NR SR (2017-11-30):
Ďakujem za slovo, pani predsedajúca. Vážený pán podpredseda vlády, vážené kolegyne, vážení kolegovia, v súlade s § 73 zákona o rokovacom poriadku som bol určený predsedom Výboru Národnej rady Slovenskej republiky pre obranu a bezpečnosť za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: ústavnoprávny výbor, výbor pre financie a rozpočet a výbor pre hospodárske záležitosti a výbor pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 26. januára 2018 a v gestorskom výbore do 29. januára 2018. Prosím, pani podpredsedníčka, aby ste otvorili rozpravu.
Ľ. Petrák, poslanec: (2009-11-03):
Chcel som pôvodne pridať niekoľko faktov, ale vidím podľa hysterických reakcií opozície, že by tu moja reakcia nepadla na úrodnú pôdu, a preto chcem povedať, dobre ste vystúpili, lebo ak rozčúlite opozíciu, znamená, že ste povedali pravdu.
J. Richter, poslanec: (2010-01-29):
Druhá vec, ktorá sa týka problematiky, ku ktorej som zaujal stanovisko. No, vy ste v podstate teraz znova potvrdili to isté. Vy tvrdíte, že ten poškodený klamal, lebo on verejne vyhlásil, ako a kde našiel tú vzorku, ktorá prešla z Popradu až do Dublinu. Vy spochybňujte jeho vyjadrenie! Alebo ak máte za tým niečo iné, čo nechcete natvrdo momentálne pomenovať, tak vás vyzývam, pomenujte to, ja budem reagovať aj na to. Ďakujem.
Šefčík, Marek, poslanec NR SR (2022-06-15):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre zdravotníctvo. Ďalej, aby za gestorský výbor určila hlasovaním Výbor Národnej rady pre zdravotníctvo a aby predmetný návrh zákona výbory prerokovali v druhom čítaní do 9. septembra 2022 a v gestorskom výbore do 12. septembra 2022.
Pčolinský, Peter, podpredseda NR SR (2023-02-09):
Chce reagovať nejaký člen vlády? Pokiaľ nie, vyhlasujem tento bod za skončený. A zároveň vyhlasujem trojminútovú prestávku. (Krátka prestávka.)
Grendel, Gábor, podpredseda NR SR (2021-03-30):
Štyri faktické poznámky na vystúpenie pána poslanca. Končím možnosť prihlásiť sa s faktickými poznámkami. Ako prvý, pán poslanec Kazda.
Hrnčiar, Andrej, podpredseda NR SR (2019-09-18):
Poprosím vás, kľud.
P. Hrušovský, predseda NR SR: (2005-07-01):
(Hlasovanie.) 125 prítomných, 72 za, 27 proti, 24 sa zdržalo, 2 nehlasovali. Návrh uznesenia sme schválili. Pán poslanec, bol návrh z rozpravy?
Hrušovský, Pavol, podpredseda NR SR (2010-12-02):
Hlasujeme. (Hlasovanie.) 145 prítomných, 78 za návrh, 67 nehlasovalo. (Potlesk.) Konštatujem, že Národná rada Slovenskej republiky návrh skupiny poslancov schválila. Teraz poprosím pána predsedu výboru pre financie a rozpočet Kollára, aby z poverenia výboru Národnej rade predložil hlasovania k vládnemu návrhu zákona, ktorým sa mení a dopĺňa zákon o používaní elektronickej registračnej pokladnice, o zmene a doplnení zákona, o správe daní a o zmene v sústave územných finančných orgánov. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov v znení neskorších predpisov a ktorým sa mení a dopĺňa zákon Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov , tlač 100.)
Bugár, Béla, podpredseda NR SR (2019-06-24):
Teraz otváram možnosť sa prihlásiť ústne do rozpravy. Pán poslanec Heger. Hovorím, že dnes je rádioaktívny, už štvrtýkrát ide vystupovať. Ale nech sa páči, samozrejme. Končím možnosť sa prihlásiť ústne do rozpravy. Nech sa páči pán poslanec, máte slovo.
Danko, Andrej, podpredseda NR SR (2023-11-16):
Poslanec Stachura.
Vašečka, Richard, poslanec NR SR (2021-05-05):
Ďakujem veľmi pekne kolegom za ich reakcie a otázky aj za podporu, lebo, ktorú nechápeme ako politicky, že pre mňa alebo pre nás predkladateľov, ale naozaj pre deti, pre rodiny, pre predprimárne zariadenia, a budem veľmi rád, ak teda budeme doplňovať. Otázka, čo sa týka toho individuálneho vzdelávania, tak môžte si pozrieť návrh zákona v čl. I bod 13, kde sa do § 28 dopĺňa, že, a tam je to presne napísané, hej, nebudem to teraz celé čítať, lebo mám len faktickú poznámku, ale bod 13 v § 28b, tak ten odsek 6 bude znieť tak, že vlastne to dieťa príde do tej materskej škôlky na dohodnutý čas v marci, kde vlastne oni s ním strávia čas jeden deň, dva dni, týždeň, aj podľa toho, môže tam byť s ním aj rodič, o tom sme sa rozprávali, hej, a vlastne tie učiteľky aj potom s riaditeľom toho zariadenia posúdia, že či teda plní ten individuálny vzdelávací program, hej? Čiže toto je tak nastavené, bolo to konzultované aj s inšpekciou, ale opýtame sa. A na otázku pána poslanca Ferenčáka, no, myslím, že ide o zariadenia, ktoré sú, ako by som povedal, že preverené a už funkčné, teraz ide len o to, že či budú môcť vykonávať to plnenie tej povinnej predškolskej výchovy, keď to tak poviem, hej? Čiže ten register je dôležitý preto, aby mohli oni aj oficiálne, rodičia, keď dajú tie deti do tých nesieťových zariadení, že aj tým plnia tú povinnosť dať päťročné deti na predprimárne vzdelávanie. Ale opýtam sa na to ešte podrobnejšie, že ako to bude v tej aplikačnej praxi, čo sa týka nejakej, nejakého prepojenia s tou miestnou samosprávou. Takže ďakujem veľmi pekne a ešte raz poprosím o podporu a aj pripomienky do druhého čítania. Ďakujem.
Vons, Peter, poslanec NR SR (2021-12-10):
Ďakujem. Pán predsedajúci, dajte, prosím, hlasovať o tom, že Národná rada Slovenskej republiky prerokuje návrh vlády v skrátenom legislatívnom konaní.
Grendel, Gábor, podpredseda NR SR (2021-04-01):
Je všeobecný súhlas? (Súhlasná reakcia pléna.) Ďakujem pekne, takže tlač 373 sme vypustili z rokovania tejto schôdze. A teraz budeme pokračovať v rozprave, a to vystúpením pána poslanca Mazureka. Nech sa páči. (Ruch v sále. Zaznievanie gongu. Krátka pauza.) Panie poslankyne, páni poslanci, poprosím vás, aby ste sa utíšili. Rokovanie nebolo prerušené, na rade je vystúpenie pána poslanca Mazureka. Poprosím vás ostatných, ktorí nemáte záujem, aby ste opustili rokovaciu sálu, aby sme mohli pokračovať v schôdzi. (Ruch v sále. Krátka pauza.) Nech sa páči, pán poslanec. Ostatných, kolegyne, kolegovia, poslednýkrát vás prosím, aby ste sa utíšili.
P. Miššík, poslanec: (2008-02-07):
A snáď ešte, aby nezanikli dve vážne témy, ktoré zjavne súvisia s touto otázkou tlačového zákona a zjavne súvisia s tým, čo sa deje v Národnej rade tento týždeň. Aby sme nezabudli na to, že Národná rada v tomto týždni prijala bezprecedentné rozhodnutie o tom, keď konštatovala uznesením porušenie zákona a dnešným rozhodnutím ústavnoprávny výbor rozhodol, že môže rozhodovať o tom, čo je morálne a čo nie, napriek tomu, že to neukladá a neumožňuje ani ústava, ani rokovací poriadok. Aby sme sa postupne nedostali tam, kam sa dostať nechceme. O tom je aj tento tlačový zákon a nemali by sme na to zabúdať. Ďakujem pekne.
Danko, Andrej, predseda NR SR (2016-04-21):
Ďakujem. S reakciou na faktické poznámky pán poslanec Ondrej Dostál.
Paška, Pavol, predseda NR SR (2012-09-18):
Hlasujeme. (Hlasovanie.) 148 prítomných, 83 za, 53 proti,12 sa zdržalo. Návrh sme schválili. Sme v treťom čítaní . Otváram rozpravu. Pán poslanec Hlina sa hlási do rozpravy. Končím možnosť prihlásiť sa do rozpravy. Nech sa páči.
P. Hrušovský, predseda NR SR: (2005-06-30):
Nech sa páči, pani poslankyňa Majdová. M. Majdová, poslankyňa: Pán predseda, dajte hlasovať, prosím, o pozmeňujúcom návrhu pána poslanca Bastrnáka.
Laššáková, Jana, podpredsedníčka NR SR (2013-06-27):
Príjemné dobré ráno, vážené panie poslankyne, páni poslanci, otváram siedmy rokovací deň 21. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Milan Géci a Peter Pollák. Pokračujeme v prerušenom rokovaní v prvom čítaní o návrhu poslancov Jána Mičovského, Miroslava Kadúca, Radoslava Procházku a Mikuláša Hubu na vydanie zákona, ktorým sa mení a dopĺňa zákon č. 111/1990 Zb. o štátnom podniku, tlač 540. A po záverečných rečiach k tomuto bodu programu budeme pokračovať podľa odsúhlasenej zmeny programu bodmi 45 a 42. Pán poslanec Bugár, viem, že sme to takto odsúhlasili, ale naozaj už budú len záverečné reči, aby sme to... (Reakcie z pléna.) Dobre, ale tak sme to včera odsúhlasili, tak pre poriadok to chcem uviesť, ako budeme ďalej pokračovať. Včera bola všeobecná rozprava k tlači 540 vyhlásená za skončenú. Chcete k rozprave zaujať stanovisko, pán navrhovateľ?	Nech sa páči, máte slovo. (Pokračovanie rokovania o návrhu poslancov Národnej rady Slovenskej republiky Jána Mičovského, Miroslava Kadúca, Radoslava Procházku a Mikuláša Hubu na vydanie zákona, ktorým sa mení a dopĺňa zákon Slovenskej národnej rady č. 111/1990 Zb. o štátnom podniku v znení neskorších predpisov a o zmene a doplnení niektorých zákonov , tlač 540.)
Galbavý, Tomáš, poslanec NR SR (2010-11-04):
Áno, ďakujem, pán predsedajúci. Ja by som sa ani tak nechcel venovať konkrétne vystúpeniu pána kolegu Dušana Jarjabka. Dotknem sa len toho úvodu. Pán kolega, vy ste na úvod veľmi chronologicky a do detailov vymenovali a nakoniec aj s určitými charakterovými vlastnosťami ministrov kultúry. Chcem vám pripomenúť, že predsa ste na jedného ministra kultúry zabudli, ktorého nominovala HZDS a ktorej ste boli vtedy členom poslaneckého klubu. Pán Hudec, ktorý nosil kabát nie na pleciach, ale na hlave, a to pri vstupe do budovy Ministerstva kultúry, tak aj pri odchode z ministerstva kultúry. Čiže spomeňte si na toto meno, a o čo sa zaslúžil v oblasti kultúry. O jednu významnú vec sa zaslúžil, že dal vyrobiť busty žijúcich hrdinov a nakoniec sa stiahli z obehu. Takže len na pripomenutie.
Zelník, Štefan, poslanec NR SR (2017-05-10):
Ďakujem pekne za slovo. Ja chcem oceniť vystúpenie pani poslankyne, pani kolegyne, pretože naozaj z toho vystúpenia je vidieť, že sa dlhodobo s tým zaoberá, dobre pozná túto problematiku a zúčastnila sa aj výboru pre zdravotníctvo, kde bola okolo toho diskusia. A to, čo sme dostali odpoveď z Úradu verejného zdravotníctva, bola, že túto kompetenciu úrad má. Na monitorovaní spodných vôd ale túto kompetenciu má aj ministerstvo životného prostredia a zrejme asi tu dochádza ku problému komunikácie medzi ministerstvom životného prostredia a Úradom verejného zdravotníctva. A ja som prisľúbil pani poslankyni, že z iniciatívy predsedu výboru urobíme jedno stretnutie, možno ešte počas tejto schôdze, aby sme si pozvali zástupcov ministerstva životného prostredia a Úradu verejného zdravotníctva, pretože my naozaj môžeme schváliť čokoľvek do zákona, ak je tam chyba komunikácie a niektorí tí ľudia si neplnia svoju povinnosť, teda povieme o konkrétnom príklade, napríklad o tej vrakunskej skládke. A pani poslankyňa, keďže je v tom naozaj dobrá, je v tom doma, tak budeme radi, keď na tom výbore sa zúčastní, aby úradníci priamo povedali, keď takáto situácia nastane, kto čo má robiť, aby sme na praktickom príklade si to urobili takú malú generálku a ak naozaj tam takáto potreba v zákone je, ešte doplniť nejakú kompetenciu neni potom problém. Ale zatiaľ tá vedomosť od pracovníkov Úradu verejného zdravotníctva je taká, že momentálne zákon to rieši a toto, čo predkladá pani poslankyňa v dobrej viere, by bola len duplicita toho, čo už zákon obsahuje. Ďakujem.
T. Cabaj, poslanec: (2003-11-04):
Vy ste tu totižto povedali jednu zaujímavú myšlienku, že občan mal chaos, čo vybaviť na krajskom úrade a čo vybaviť na vyššom územnom celku. O vyššom územnom celku tu nebudem hovoriť, pretože vláda sa s týmto nestotožnila, pretože to nie je samospráva, ak niekto je odkázaný na ministerských úradníkov, aké finančné prostriedky bude dostávať, pretože tí o tom rozhodujú a takto sa dostávajú prostriedky k nim. Ale ak to takto hovoríte, chcem sa vás spýtať, prepáčte, neviem to ináč povedať, tí ľudia sa teraz už zbláznia, keď bude niekoľko krajských úradov? Podľa špecializovanej štátnej správy, ste hovorili, že doteraz mali z toho chaos a mali jeden krajský úrad a mali iba jeden vyšší územný celok. Teraz tých krajských úradov niekde budú mať osem, niekde dvanásť, a dokonca bude situácia taká, že nebudú ani tieto krajské úrady alebo tie vyššie úrady všetky v krajských mestách, ale tak, ako si jednotlivé ministerstvá povytvárajú svoje nižšie úrady, tam ich budú mať umiestnené. Tak teraz kde ten občan sa má pohybovať, ako to bude hľadať, kde sa bude teda v tomto orientovať. Viete, a to, čo ste navrhovali, a hľadali riešenie, ja už som zažil. Krajský národný výbor, ak by ste si pozreli zloženie poslancov a úradu, hovorí o tom... (Prerušenie vystúpenia časomierou.) Z. Martináková, podpredsedníčka NR SR: Pán poslanec Janiš. Faktická poznámka.
Danko, Andrej, predseda NR SR (2017-05-18):
Pokračujeme prvým čítaním o návrhu poslancov Národnej rady Slovenskej republiky Miroslava Beblavého a Jozefa Mihála na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa mení a dopĺňa zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov . Návrh zákona je pod tlačou 544. Návrh na jeho pridelenie na prerokovanie výborom je v rozhodnutí č. 560. Dávam slovo poslancovi Miroslavovi Beblavému, aby návrh zákona uviedol. Ďakujem.
V. Chovan, minister pôdohospodárstva SR: (2010-06-10):
My sme viazaní právom Európskej únie. A v článkoch 87 a 88 Zmluvy o fungovaní Európskej únie a v nariadení Komisie č. 1857 z roku 2006 o uplatňovaní týchto článkov 87 a 88 Zmluvy o štátnej pomoci pre malé a stredné podniky pôsobiace v poľnohospodárskej výrobe sa jasne hovorí o tých článkoch, ktoré pán poslanec napadol, to znamená, aká je maximálna výška odškodnenia v poľnohospodárskej výrobe. Je to v § 5 ods. 2, 80 % straty vypočítanej podľa odseku 4, ak je farmár poistený, uzatvoril poistnú zmluvu pokrývajúcu najmenej 50 % jeho priemernej ročnej produkcie alebo príjmu z výroby príslušného poľnohospodárskeho výrobku v rámci podniku a poistenie sa týka štatisticky najvýznamnejších poveternostných udalostí. Toto je citácia z európskeho práva, ktorú nie je možné v našom zákone meniť. Z toho dôvodu je 80 a 90 % v horších prírodných podmienkach a sme povinní znížiť túto náhradu dotácie o 50 %, ak farmár v zmysle takýchto podmienok nie je poistený. Ďalej, som prekvapený, že aj problémy s čítaním má pán poslanec, pretože je tu písmeno g), tak ako aj pani poslankyňa povedala, „znalecký posudok osvedčujúci výšku škody alebo potvrdenie verifikačnej komisie, ktorú menuje minister, osvedčujúce výšku škody“. Z toho dôvodu sme aj prikročili k tomuto zákonu, pri týchto masívnych škodách by pravdepodobne ani nebolo fyzicky možné vykonávať všetky znalecké posudky, pravdepodobne by farmári mali s tým obrovské problémy, bolo by to predražené. Preto sme pripravení cez náš Ústredný kontrolný a skúšobný ústav poľnohospodársky okamžite po schválení tohto zákona prikročiť k vyhodnocovaniu týchto škôd komisiami, ktoré bude podstatne lacnejšie a najmä bude podstatne rýchlejšie a presnejšie, tak aby to bolo na úžitok slovenským farmárom. Zareagujem ešte na otázky, pokiaľ ide o nájom, Slovenský pozemkový fond. Tento fond pracuje, je pripravený v zmysle legislatívy vyjsť v ústrety farmárom. A, samozrejme, farmári aj v zmysle zákona č. 504/2003 Z. z. pri preukázaní škôd majú zo zákona nárok na zníženie alebo na odpustenie nájmu, na čo, samozrejme, ale zase potrebujeme urobiť vyčíslenie tých škôd. Ja len toľko. Ďakujem.
M. Číž, podpredseda NR SR: (2008-02-15):
(Hlasovanie.) Prítomných 128 poslancov, za 124, zdržali sa 4. Konštatujem, že aj tieto návrhy z rozpravy sme schválili.
Glváč, Martin, podpredseda NR SR (2019-06-26):
Ďakujem, prerušujem rokovanie o tomto bode programu. Panie poslankyne, páni poslanci pristúpime k rokovaniu o návrhu vlády Slovenskej republiky na doplnenie členov Rady Slovenského pozemkového fondu . Návrh vlády má parlamentnú tlač 1556. Prosím podpredsedníčku vlády a ministerku pôdohospodárstva a rozvoja vidieka Slovenskej republiky Gabrielu Matečnú, aby návrh vlády uviedla. Nech sa páči.
L. Nagy, poslanec: (2007-12-06):
Predmetný zákon alebo návrh zákona výrazne rozšíri okruh dôvodov, na základe ktorých je diskriminácia zakázaná. Bude to napríklad znamenať, že ľudia s menšinovou sexuálnou orientáciou už nebudú chránení len v pracovnoprávnych a v niektorých ďalších vzťahoch, ale aj v oblasti prístupu k tovarom a službám či v oblasti vzdelávania. Podobne budú napríklad poskytovatelia tovarov a služieb povinní dodržiavať zásadu rovnakého zaobchádzania aj vo vzťahu k ľuďom so zdravotným postihnutím či k ľuďom, ktorých vek býva častou príčinou znevýhodnenia. Návrh zákona počíta aj so zvýšením ochrany osôb pred obťažovaním. Súčasné zákonné ustanovenie dopĺňa aj o výslovný zákaz sexuálneho obťažovania, ktorý naša legislatíva dosiaľ neobsahovala. Za veľmi dôležité považujem rozširujúce definície niektorých dôvodov diskriminácie, napríklad viery a zdravotného postihnutia, ktoré sa už nebudú uplatňovať len v niektorých oblastiach, ale budú platiť plošne pre všetky oblasti upravované antidiskriminačným zákonom. Novela tiež zjednoduší mechanizmus dokazovania prípadov diskriminácie pred súdmi a rozšíri možnosti zastupovania obetí diskriminácie mimovládnymi organizáciami, či Slovenským národným strediskom pre ľudské práva. Významnou zmenou navrhovanej novely je aj možnosť prijímania tzv. vyrovnávacích opatrení. Ich účelom je dočasné odstránenie znevýhodnení, ktorým trpia ľudia pre svoju príslušnosť k národnostným menšinám či pre rasový alebo etnický pôvod. Vyrovnávacie opatrenia môžu tiež pomôcť ľuďom diskriminovaným z dôvodu pohlavia, veku alebo zdravotného postihnutia. Cieľom vyrovnávacích opatrení je zabezpečenie rovnosti príležitostí v praxi. Spočívali by napríklad v podpore príslušníkov a príslušníčok znevýhodnených skupín v oblasti zamestnanosti, vzdelávania, zdravotnej starostlivosti, kultúry či prístupu k službám. To, že v expertnej skupine spolupracovali na texte novely predstavitelia aj predstaviteľky štátu aj verejnosti považujem za zriedkavý príklad toho, ako by mali zákony vznikať. Hoci vládny návrh antidiskriminačného zákona má stále potenciál na vylepšenia, napríklad rozšírením subjektov oprávnených prijímať vyrovnávacie opatrenia, ktorými sú v súčasnom návrhu iba orgány štátnej správy, vo všeobecnosti ide o právny predpis, z ktorého schválenia by profitovala celá naša spoločnosť. Tvorba návrhu zákona bola demokratickým, otvoreným a na odbornosti založeným procesom uskutočneným za aktívnej účasti verejnosti. Vyzývam vás preto, vážené kolegyne, vážení kolegovia, aby ste kvalitu navrhovanej novely, jej transparentný proces tvorby zohľadnili pri hlasovaní a návrh novely antidiskriminačného zákona podporili aj spolu s pozmeňujúcimi návrhmi, ktoré predložíme v druhom čítaní. Ďakujem pekne.
J. Počiatek, minister financií SR: (2009-02-13):
Hlavnými dôvodmi, ktoré viedli k vypracovaniu tohto predkladaného návrhu, je potreba efektívnejšieho vynakladania prostriedkov štátneho rozpočtu pri správe tejto dane, zlepšenie podnikateľského prostredia v danej oblasti a zavedenie legislatívnych nástrojov na účinnejšie potláčanie šedej ekonomiky. S cieľom šetriť prostriedky štátneho rozpočtu sa navrhuje obmedziť prítomnosť správcu dane v daňových skladoch. V oblasti potláčania šedej ekonomiky a následne aj eliminácie daňových únikov bolo potrebné vykonať účinnejšie úpravy pre priznávanie a odoberanie štatútu oprávnených príjemcov a stanoviť podmienky pre denaturáciu liehu v colných režimoch. Na druhej strane sa navrhuje v prípade daňovo spoľahlivých podnikateľov zníženie skladania zábezpeky na daň pri preprave s cieľom umožniť takýmto podnikateľom disponovať finančnými prostriedkami, ktoré im boli doteraz vo vysokých objemoch zadržiavané. Súčasťou návrhu je aj zníženie administratívnej náročnosti, a to zrušením niektorých oznamovacích povinností. Ďakujem za slovo, skončil som.
J. Rydlo, poslanec: (2007-05-10):
Zoberte si školy aj v iných štátoch. Škola sa dopracuje na určitú úroveň. Ja si nemyslím, že je kľúčovým problémom tohto zákona, že sa školy delia tak, onak, tam, tak. Samozrejme, treba spraviť nejaké hodnotenie týchto škôl, zatriediť ich, ale zo zákona stanoviť, že škola, neviem, v hornej, dolnej bude špičkovou univerzitou alebo špičkovou vysokou školou, sa mi zdá troška scestné. Mali ste, hádam, postaviť inakšie otázku. Načo je v Slovenskej republike 32 či 34 vysokých škôl? Toto neviem pochopiť a toto mi je takou otázkou, na ktorú mi nikto nevie dať odpoveď. Načo je v Slovenskej republike 32 či 34 vysokých škôl? Však si zoberte niektoré univerzity. Tie odchovávajú s prepáčením plebs, nevzdelancov, dostanú titul a s tým titulom sa nevedia v živote ani len uplatniť. Ide mi o kvalitu vysokého školstva. Na tom mi záleží. Predpokladám, že nové riadenie vysokých škôl bude tendovať k tomu, aby absolventi slovenských vysokých škôl boli kvalitnými absolventmi vysokých škôl. Ďakujem. (Potlesk).
Ódor, Ľudovít, predseda vlády SR (2023-06-13):
Ďakujem pekne. Len dve poznámky. Tá prvá poznámka je o kompletnom výmysle, že mňa nejakým spôsobom Soros platí. Je pravda, že ja učím na Stredoeurópskej univerzite, som tam hosťujúci profesor. Hosťujúci profesor znamená, že nie som zamestnancom univerzity, ale v prípade, že tam chodím, tak učím predmet, čo sa volá moderná hospodárska politika. A v oblasti verejných politík táto univerzita je v top 30, v mnohých oblastiach v top 50 a v živote, v živote by ma nenapadlo, že učiť na kvalitnej univerzite zadarmo, lebo neberiem za to žiadne peniaze, je pre niekoho problém. A druhá poznámka, že rád by som sa podrobne vyjadril ku všetkým konštruktívnym a na faktoch založených pripomienkach pána Blahu. (Rečník na chvíľu zmĺkol.) Ďakujem pekne. (Potlesk.)
Svrček, Miloš, poslanec NR SR (2023-03-22):
Áno, samozrejme, že ja som aj práve preto v rozprave povedal, že táto novela je rozdelená do troch častí a myslím si, že tá najrozsiahlejšia je tá prvá časť, ktorá rieši legislatívno-technické veci, pretože, ako som spomenul aj v rámci rozpravy, tak keď sa prijímala rozsiahla stavebná legislatíva a menil sa stavebný zákon po 40 rokoch, tak, samozrejme, že vyvstali tam niektoré otázky, ktoré je teraz potrebné aj legislatívno-technicky riešiť, ale sú to drobnosti ako poznámky pod čiarou, nejaké skratky. Na druhej strane, tak ako aj pani poslankyňa Pleštinská povedala, sú tu otázky, ktoré sa týkajú aj profesných organizácií. Preto som povedal, že samozrejme, že my sme s nimi v komunikácii a veľmi ďakujem aj úradu podpredsedu vlády, aj novému, novozriadenému úradu pre územné konanie, že sú tam ľudia, ktorí vyslovene sú odborníci a vedia nás usmerniť pri príprave tejto legislatívy. Takže hovorím, že sme v štádiu, keď sme v diskusii, keď komunikujeme s jednotlivými stavovskými organizáciami, keď chceme a myslím si, že na druhej strane sme aj povinní komunikovať so samosprávou. Čo sa týka otázky pána poslanca, že prečo teraz, pretože táto legislatíva sa prijímala dlhé, alebo pripravovala dlhé mesiace, pretože museli sa zistiť, že ktoré otázky je potrebné, alebo ktoré ustanovenia sú nedokonalé a treba ich legislatívno-technicky doriešiť. Takže preto teraz a preto takýmto spôsobom, že tu ide poslaneckým návrhom s tým, že, samozrejme, neopomenie sa ani pripomienkové konanie, ktoré bude medzi prvým a druhým čítaním a, samozrejme, som aj pripravený na rokovanie na legislatívnu radu vlády, ako aj na vládu Slovenskej republiky. Takže ni... (Prerušenie vystúpenia časomerom.)
Hrnčiar, Andrej, podpredseda NR SR (2016-09-14):
S reakciami na faktické poznámky pán poslanec Fecko.
Zmajkovičová, Renáta, podpredsedníčka NR SR (2014-10-17):
Pán poslanec Muránsky.
Hrnčiar, Andrej, podpredseda NR SR (2019-02-18):
Pani poslankyňa Remišová.
Drábiková, Lucia, poslankyňa NR SR (2020-11-26):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Kollár, Boris, predseda NR SR (2023-05-25):
Vážené kolegyne, kolegovia, budeme pokračovať hlasovaním, ale predtým tu máme procedurálne návrhy, aj ja mám jeden procedurálny. Takže s prvým vystúpi pán poslanec Šeliga, nech sa páči, máte slovo, pán poslanec.
Jurinová, Erika, podpredsedníčka NR SR (2012-07-02):
Ďakujem pekne. Pani Lucia Nicholsonová.
Podmanický, Ján, poslanec NR SR (2012-07-02):
Vážený pán poslanec, všimol som si to aj vo vašom vystúpení aj vo vystúpení pána poslanca Kaníka, že veľmi ľahko a veľmi šikovne zamieňate motiváciu hľadať prácu s reálnym výsledkom, teda že si ten človek našiel prácu a 270 dní odpracoval. Váš návrh zákona nehovorí, že dávku, plnú dávku dostane ten, kto si hľadal prácu. Váš návrh zákona hovorí, že dávku dostane ten, kto 270 pracoval. Čiže vy ste sa tvárili, že chcete odmeniť tých ľudí, ktorí si hľadajú prácu, ale reálne odmeňujete len tých, ktorí si tú prácu našli. A ja znova opakujem, že pokiaľ nevytvoríme podmienky na to, aby si ľudia, ktorí hľadajú prácu, tú prácu aj našli, tak ich nemôžeme za to sankcionovať. No a mimochodom, ste hovorili, že ako keby my zo SMER-u sme chceli ten problém riešiť väčším počtom detí, no, tak áno, trafili ste klinec po hlavičke, však najväčší problém, ktorý dnes Európa má, je práve pokles demografie, to je aj problém dôchodkov, to je aj problém základných škôl, to je obrovský problém. A musím teda sebakriticky povedať, že tento problém musíme riešiť od seba, teda aj ja.
P. Hrušovský, predseda NR SR: (2003-05-22):
(Hlasovanie.) 111 prítomných, 109 za návrh, 1 sa zdržal, 1 nehlasoval. Návrh sme schválili. Na základe schváleného návrhu pristúpime k tretiemu čítaniu. Pýtam sa pánov poslancov, či sa chce niekto v rámci tretieho čítania prihlásiť do rozpravy. Konštatujem, že nie je to tak, preto vyhlasujem rozpravu za skončenú. Pristúpime k hlasovaniu o návrhu zákona, ako o celku s odporúčaním gestorského výboru, pán spoločný spravodajca... R. Vavrík, poslanec: Schváliť.
P. Hrušovský, predseda NR SR: (2005-07-06):
Chcem vás informovať, že o ospravedlnenie na dnešnom rokovacom dni požiadali poslankyne a poslanci Danko, Mikuš, Bollová a Štrofová. Ďalej vás chcem informovať, že rokovanie sme prerušili po vystúpení posledného poslanca prihláseného do rozpravy písomne, ktorý bol prítomný v čase rokovania v rokovacej sále. Ústne sa do rozpravy prihlásili poslanci Vojtech Tkáč, Jozef Mikuš, Ferdinand Devínsky, Jaroslav Jaduš, Igor Šulaj, Stanislav Janiš, Tibor Cabaj, Dušan Muňko, Miroslav Číž, Dušan Čaplovič, Róbert Madej, Zoltán Horváth a Karol Mitrík. Dávam teraz slovo prvému prihlásenému do rozpravy pánovi poslancovi Tkáčovi. Poprosím navrhovateľa pána poslanca Fica, pána spravodajcu Horáka, aby zaujali svoje miesta pre navrhovateľov a spravodajcu, a dávam slovo pánovi poslancovi Vojtechovi Tkáčovi. Páni ministri ma informovali, že vláda prerušila svoje rokovanie a ostatní členovia vlády vrátane premiéra sú na ceste do Národnej rady. Nech sa páči, pán poslanec Tkáč. V. Tkáč, poslanec: Vážený pán predseda, vážení členovia vlády, dámy a páni, je mi ľúto, že svoje vystúpenie musím začať pred prázdnou sálou a bez prítomnosti predsedu vlády...
B. Bugár, podpredseda NR SR: (2005-05-25):
Prerušujem rokovanie o tomto bode programu. Budeme pokračovať v rokovaní druhým čítaním o vládnom návrhu zákona o sociálnoprávnej ochrane detí a o sociálnej kuratele a o zmene a doplnení niektorých zákonov (tlač 1004). Spoločnú správu máte v tlači 1004a. Prosím teraz ministra práce, sociálnych vecí a rodiny Slovenskej republiky Ľudovíta Kaníka, aby vládny návrh zákona odôvodnil.
Duchoň, Daniel, poslanec NR SR (2015-11-20):
Vážený pán predseda, dajte, prosím, hlasovať o tom, že Národná rada Slovenskej republiky berie na vedomie Zdôvodnenie výšky dlhu a návrh opatrení na jeho zníženie.
V. Veteška, podpredseda NR SR: (2005-05-10):
Pán poslanec Krajči. Nech sa páči, pán poslanec. G. Krajči, poslanec: Ďakujem za slovo, pán predsedajúci. Pán minister, vážené kolegyne, kolegovia, dovoľte mi, aby som sa vyjadril k predkladanému vládnemu návrhu zákona č. 544/2002 Z. z.  o Horskej záchrannej službe. Na úvod mi dovoľte povedať, že už pred pár rokmi, v roku 2002, keď bola schvaľovaná táto forma zákona, boli tu isté výhrady vo vzťahu k tomu, ako zákon bude fungovať priamo v teréne a ako vyrieši to, čo sme vlastne týmto zákonom chceli dosiahnuť, to znamená, aby sa Horská záchranná služba stala základným článkom integrovaného záchranného systému. Dnes tieto systémy v podstate už fungujú, nastavuje sa model, ako by to malo byť vždy a ďalej lepšie. Musím však konštatovať, že aj pri tvorbe tohto zákona sa nezohľadnilo to, čo by snáď bolo potrebné, aby sa na zákone podieľala širšia verejnosť, hlavne tí, ktorých sa tento zákon týka, aby mohli odkonzultovať svoje názory a predovšetkým praktické skúsenosti, ktoré majú s vykonávaním tohto zákona od roku 2002. Už pri schvaľovaní tohto zákona v roku 2002 sa predložili aj tu v parlamente isté výhrady, ktoré bolo potrebné snáď schváliť v pozmeňujúcich návrhoch a ktoré vylepšovali obsah tohto zákona. Žiaľbohu, nepodarilo sa tieto pozmeňujúce návrhy dostať do znenia zákona, a preto  zákon prešiel v tej podobe, v akej sa nachádza dnes, čo po dvoch rokoch sa ukazuje ako skutočná chyba a potvrdila sa jeho nedokonalosť, na ktorú sme v podstate už vtedy upozorňovali. Tak ako aj ten pôvodný zákon, aj táto novela sa opäť tvorí bez širšej diskusie s ostatnými zainteresovanými stranami iba na základe jednostranných informácií. Preto si myslím, že by bolo potrebné, aby ministerstvo vnútra ako predkladateľ vymenovalo komisiu alebo skupinu ľudí zloženú z viacerých odborníkov a zástupcov zainteresovaných strán, ktorá by na základe širšej diskusie pripravila text novely zákona, pretože tento text novely zákona, ktorý je dnes predložený v Národnej rade, má znovu množstvo nedostatkov nielen technických, ale predovšetkým obsahových z hľadiska jeho realizácie a radšej sa vyhnime týmto nedostatkom a snažme sa tieto problémy vychytať ešte predtým, než sa zákon dostane do Národnej rady Slovenskej republiky. Predovšetkým ide o to, aby sa konzultoval tento zákon aj s tatranskou Horskou službou, s dobrovoľným zborom a najmä aj s tými, ktorých sa tento zákon bude bezprostredne dotýkať, keď ho schválime, a to je lanovky a vleky, a aby sa to konzultovalo  aj so záujmovým Združením lanoviek a vlekov na Slovensku, ktorí dostávajú isté povinnosti v rámci tohto zákona, ktoré, samozrejme, budú musieť plniť, ale nikto sa ich nepýtal, ako sú na to pripravení a akým spôsobom postupovať. Preto v zmysle zákona č. 350/1995 Z. z. podľa § 73 ods. 3 písm. a) navrhujem, aby tento zákon bol vrátený predkladateľovi na prepracovanie. Ďakujem.
V. Veteška, podpredseda NR SR: (2005-03-18):
Vážené panie poslankyne, páni poslanci, vyhlasujem tajné hlasovanie za skončené. A teraz žiadam overovateľov, aby sa ujali svojej funkcie. Vyhlasujem prestávku do 13.00 hodiny. O 13.00 hodine vyhlásime výsledky volieb a budeme pokračovať v schválenom programe 41. schôdze Národnej rady Slovenskej republiky. (Prerušenie rokovania o 11.47 hodine.) (Pokračovanie rokovania o 12.59 hodine.)
Grendel, Gábor, podpredseda NR SR (2020-04-24):
S ďalšou faktickou pán poslanec Herák.
Grendel, Gábor, podpredseda NR SR (2022-05-20):
Teraz by mali postupne vystúpiť v rozprave pán poslanec Mazurek, ktorého nevidím v sále, pán poslanec Kazda, ktorého nevidím v sále, a pán poslanec Čepček, ktorý v sále je. Takže nech sa páči, pán poslanec.
Bittó Cigániková, Jana, poslankyňa NR SR (2024-05-03):
Vážení kolegovia, kolegyne, v súlade s § 73 ods. 1 zákona o rokovacom poriadku som bola určená za spravodajkyňu k tlači 257. Návrh zákona spĺňa z formálnoprávnej stránky náležitosti uvedené v rokovacom poriadku a obsahuje stanovisko ministerstva financií aj ministerstva hospodárstva. Zo znenia návrhu zákona je zrejmý účel. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave sa uzniesla na tom, že návrh zákona sa prerokuje v druhom čítaní a aby ho potom prerokovali aj Ústavnoprávny výbor Národnej rady Slovenskej republiky a výbor pre zdravotníctvo. Za gestorský výbor navrhujem Výbor Národnej rady pre zdravotníctvo. A odporúčam, aby výbory prerokovali predmetný návrh zákona do 7. júna a v gestorskom výbore do 10. júna. Prosím o otvorenie rozpravy. Ďakujem.
Kadúc, Miroslav, poslanec NR SR (2014-11-09):
Pán premiér, z mojej komunikácie s voličmi a z parlamentnej práce vzišlo takmer 60 návrhov, niekoľko desiatok pozmeňujúcich návrhov, z ktorých neprešiel ani jeden. A bolo to kvôli vláde strany SMER, kvôli ničomu inému to nebolo. Medziiným boli tam aj dva, ktoré predložili vaši nominanti, vaši ľudia, na grémiu schválené a neprešli. To je len na margo. Čo sa týka opozície, musím povedať, že ja som naozaj úprimne smutný z toho, čo sa dialo a že za to v zásade nikto neniesol zodpovednosť, že tá škoda štátu nebola nahradená. Buďte si však istý, pán premiér, že skôr či neskôr príde opozícia, nová opozícia. Čo budete robiť potom, keď nebudete mať na koho hádzať špinu, keď nebudete môcť odvádzať pozornosť od korupčných škandálov vašej vlády? Táto krajina potrebuje riešenia a výsledky. Pán premiér, výsledky vašej práce možnože pár vetami v tej krátkej faktickej. Slušní ľudia sa nemajú lepšie. Slušní ľudia živoria. Stredná vrstva stagnuje alebo upadá. Mladí ľudia odchádzajú alebo sa chystajú odísť, pretože nevidia budúcnosť v tejto krajine, do zahraničia. Byť spokojný s takouto prácou môže iba ťažký cynik, a nie slušný premiér, pán premiér.
Pročko, Jozef, poslanec NR SR (2024-01-16):
Ďakujem. Hovorili ste z vlastnej skúsenosti o chudobe bohatých, hovorili ste naozaj o probléme, ktorý je v rómskej komunite s trestnou činnosťou, a ja od roku 1995 som v treťom sektore. Dvadsaťpäť rokov mám vlastnú neziskovú organizáciu, kde sme pomáhali riešiť rómske problémy, ale rómsky problém, rómska trestná činnosť sa dá vyriešiť veľmi jednoducho. Dať tým ľuďom prácu a čo je najdôležitejšie, tak tie peniaze, ktoré išli na rómsky problém, aby táto koalícia organizovaného zločinu nerozkrádala, tak ako ich rozkrádala. To bola čistá katastrofa, čistá katastrofa, tak tam sa na tom nabaľovali a problém toho, že oni teraz riešia to, že ich ľudia idú do väzenia a teraz, teraz sa toho strašne boja. Viete aj to bola súčasť, že som, robím v treťom sektore, ja viac ako pätnásť rokov som chodil do zariadení väzenských, kde sme motivovali, teda kde motivovali ľudí, že prídu speváci, herci, umelci a vy poslúchajte a buďte dobrí a motivujte. Ja som tam chodil a naozaj väzenstvo bolo, bolo na pokraji, také že dobre, máme tuná veci, ale neriešilo sa to. A to je smutné, že dlhé roky Fico, ktorý naozaj mal ústavnú väčšinu, neriešil tento problém a zrazu ho začali riešiť teraz. Viete, len mesiac v ústavnonáprávnovýchovnom zariadení alebo mesiac, keď vás zatvoria, je strašná vec naozaj pre človeka. A toho sa boja veľmi. Toho sa veľmi boja, a preto takýmto spôsobom lámu to právo a lámu to, ale naozaj absolútne s vami súhlasím, mám také isté skúsenosti ako vy.
Kollár, Boris, predseda NR SR (2022-12-19):
Ďakujem. Otváram rozpravu. Do rozpravy som dostal jednu písomnú prihlášku. Prihlásil sa pán poslanec za OĽANO, pán poslanec Marek Krajčí. Nech sa páči, pán poslanec, máte slovo.
I. Mikloš, podpredseda vlády a minister financií SR: (2003-06-26):
Tento návrh je v súlade s programovým vyhlásením, ktoré predpokladá zvyšovanie nepriamych daní a znižovanie priamych daní a je aj v súlade s daňovou koncepciou, ktorá vlastne túto tézu rozpracúva. Tento návrh je predkladaný aj z toho dôvodu so skoršou účinnosťou, že účelom tejto skoršej účinnosti je eliminovanie výpadku na príjmovej strane štátneho rozpočtu z dôvodu nižších príjmov z dane z pridanej hodnoty a z dane z príjmov právnických osôb. Preto žiadam Národnú radu o schválenie tohto vládneho návrhu zákona. Ďakujem pekne. Z. Martináková, podpredsedníčka NR SR: Ďakujem, pán minister. Slovo má spoločný spravodajca z výboru pre financie, rozpočet a menu pán poslanec Juraj Liška. Poprosím ho, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru.
Blanár, Juraj, podpredseda NR SR (2021-07-02):
Pán poslanec Richard Takáč, môžete odpovedať na faktické poznámky.